हरदोई: सपना देखकर मां काली के मंदिर में भक्त ने काटी गर्दन, हालत गंभीर | A man endangered his life for religious belief in Hardoi - Hindi Oneindia
» हरदोई: सपना देखकर मां काली के मंदिर में भक्त ने काटी गर्दन, हालत गंभीर
हरदोई: सपना देखकर मां काली के मंदिर में भक्त ने काटी गर्दन, हालत गंभीर
Updated: Wednesday, June 6, 2018, 14:12 [IST]
कोतवाली देहात के चांद बेहटा निवासी संतोष वर्मा (25) एमए फाइनल इयर का छात्र है। बुधवार की सुबह करीब 10 बजे वह महोलिया शिवपार स्थित काली मंदिर पहुंचा और किसी धारदार हथियार से अपने गर्दन पर वार कर लिया, जिससे उसकी गर्दन पर गहरा घाव हो गया। उसके गर्दन से खून की तेज धार बहने लगी, जिसके बाद वह बेहोश होकर गिर पड़ा। यह सब देख मंदिर में आए अन्य भक्त डर गए और तुरंत पुलिस को सूचित किया। मौके पर पहुंची पुलिस ने ऐम्बुलेंस के जरिए युवक को जिला अस्पताल भेजा, जहां डॉक्टरों ने उसकी कटी गर्दन में कई टांके लगाकर उसको सिल दिया। लेकिन हालत गंभीर देख उसे लखनऊ के लिए रेफर कर दिया है।
मां काली का बड़ा उपासक
युवक ने बताया कि वह मां काली का उपासक है। घायल युवक की मानें तो मां ने सपने में अपने दर्शन दिए थे और कहा-'मंदिर में अपनी गर्दन चढ़ाने के लिए कहा था, गर्दन चढ़ाने पर मनों कामना पूरी हो जायेंगी' इसलिए काली मां के सामने गर्दन काट ली। फिलहाल पुलिस ने युवक के घर वालों को सूचित कर दिया है और जांच में जुट गई है।
hardoi uttar pradesh temple religion police हरदोई उत्तर प्रदेश मंदिर भक्त पुलिस
A man endangered his life for religious belief in Hardoi